
REFERAT DE APROBARE

	Subsemnatul  Dincă Florin Ionuț, viceprimar al Oraşului Boldeşti – Scăeni, în calitate de consilier local, supun spre analiza și aprobarea Consiliului Local Proiectul de hotărâre privind acordarea unui mandat special viceprimarului oraşului Boldeşti-Scăeni pentru a vota în cadrul Adunării Generale a Asociaţiei de Dezvoltare „Mobilitate - Prahova” contractarea unui Studiu privind mobilitatea în zona de influenţă ADI.
  În baza OUG nr. 57/2019, privind Codul administrativ, cu modificările şi completările ulterioare, şi ale Statutului Asociaţiei de Dezvoltare „Mobilitate - Prahova”,  vă prezint următoarele:
[bookmark: _GoBack]         Prin Hotărârea Consiliului Local al oraşului Boldeşti-Scăeni nr. 36/28.02.2022, s-a aprobat asocierea oraşului Boldești-Scăeni cu unele unităţi administrativ-teritoriale în vederea constituirii Asociaţiei de Dezvoltare Intercomunitară „Mobilitate Prahova” pentru serviciul de transport public local;
 Prin Dispoziţia primarului nr. 431/3.05.2023 s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Mobilitate – Prahova”domnului Dincă Florin - Ionuţ, viceprimar al oraşului Boldeşti-Scăeni;
Prin adresa nr. 14489/30.08.2024 Asociaţia de Dezvoltare Intercomunitară „Mobilitate – Prahova”  notifică autoritatea publică locală că trebuie adoptată o hotărâre de consiliu local prin care se acordă mandat special reprezentantului oraşului în AGA, pentru a vota contractarea unui Studiu privind mobilitatea în zona de influenţă ADI. 
Pentru a vota, conform Statutului asociaţiei, reprezentanţii asociaţilor în Adunarea Generală trebuie să aibă mandat scris, acordat expres, în prealabil, prin hotărâre a autorităţii deliberative a asociatului al cărui reprezentant este.
Față de cele mai sus prezentate, solicit acordarea unui mandat special pentru a vota în cadrul Adunării Generale a Asociaţiei de Dezvoltare „Mobilitate - Prahova” contractarea unui Studiu privind mobilitatea în zona de influenţă ADI.
Viceprimar,
în calitate de consilier local
DINCĂ FLORIN IONUȚ

